गिझी में बिजली के तार टूटने ने जला चारा
सांपला |गिझी गांव में बिजली के तार कंडम होने की वजह से बार-बार टूट रहे है। इससे संबंध में कई बार शिकायत किए जाने के बाद भी विद्युत निगम कोई ध्यान नहीं दे रहा है। इसी का दुष्परिणाम है कि शुक्रवार को भी तार टूटने से पशुचारे में आग लग गई। जानकारी के मुताबिक सुबह करीब साढ़े पांच बजे राजकीय कन्या हाईस्कूल के सामने वाली मेन गली का तार टूट कर खाली प्लाट में रखी पुलियों पर जा गिरा। जिसकी वजह से पुलियों में आग लग गई। जब तक पशुपालक ओमबीर अन्य लोगों ने आग बुझाई तब तक पुली जलकर राख हो चुकी थी। पीड़ित ने विद्युत निगम से इसकी शिकायत की है। इस बारे में उपभोक्ता कपूर सिंह, सुरेंद्र कुमार, राजेश का कहना है कि गांव में बिजली के तार कंडम अवस्था में हैं।
hin_Deva hin_Deva